	[image: image1.jpg]



	ROMÂNIA

JUDEŢUL TIMIŞ

MUNICIPIUL TIMIŞOARA
DIRECTIA URBANISM

Serviciul de Dezvoltare Urbana si Reabilitare si Conservare Cladiri Istorice

BIROUL REABILITARE ŞI CONSERVARE CLĂDIRI ISTORICE

Str. Ştefan cel Mare, nr. 2, tel/fax +40 256 435436
                         e-mail:brcci@primariatm.ro, internet:www.primariatm.ro



Nr. SC 2013- 

                                                                                    APROBAT,

PRIMAR                         

Nicolae Robu                                                                                    

REFERAT

privind aprobarea Programului de sprijin financiar acordat proprietarilor de clădiri istorice din zona de acţiune prioritară a Municipiului Timişoara
Municipiul Timişoara deţine cel mai mare patrimoniu arhitectural din ţară, de o valoare deosebită atât pentru România, cât şi pentru Europa. Păstrarea acestei moşteniri culturale constituie o datorie, atât pentru autorităţi cât şi pentru proprietari. 

Primăria Municipiului Timişoara derulează încă din anul 2004 un program de reabilitare şi revitalizare a cartierelor istorice, dar şi de informare şi sensibilizare a populaţiei locale, a factorilor economici şi a instituţiilor partenere cu privire la problematica reabilitării în ansamblu.

Prin Hotărârea de Consiliu Local nr. 61 din 28.02.2012 s-a aprobat Etapa a 2-a - Concept general de dezvoltare urbană (MASTERPLAN), care la Politica 7 Reabilitarea Patrimoniului Arhitectural şi Cultural, Clădiri şi Zone Urbane, Programul 2 prevede încurajarea lucrărilor de reabilitare prin acordare de asistenţă tehnică şi sprijin financiar proprietarilor de imobile istorice.

Serviciul de Dezvoltare Urbană şi Reabilitare şi Conservare Clădiri, prin Biroul de Reabilitare şi Conservare Clădiri Istorice a elaborat un Program de sprijin financiar pentru proprietarii de clădiri istorice, persoane fizice, în conformitate cu modificările legislative recente.  Programul oferă proprietarilor de clădiri istorice, persoane fizice, un instrument financiar flexibil şi uşor de accesat, în vederea creşterii calităţii arhitectural-ambientale a clădirilor istorice prin reabilitarea structural-arhitecturală a anvelopei acestora, în concordanţă cu planurile de urbanism şi cu regulamentele locale aferente.

Astfel, Programul propune, în baza prevederilor Legii nr. 153/2011 şi ale Legii nr. 422/2001, că Municipiul Timişoara poate acorda sprijin financiar constând în acordarea de grant în cuantum de 20% a costurilor eligibile la lucrările de reabilitare la clădirile clasate ca monumente, ansamblu sau sit, şi 80% sprijin financiar cu dobândă zero, în limitele fondurilor alocate anual cu această destinaţie, în condiţiile prezentului Program şi cu respectarea criteriilor de selecţie şi ierarhizare stabilite conform legii.

Persoanele eligibile pentru înscrierea în program sunt deţinători – persoane fizice – ai clădirilor care prin nivelul de degradare a sistemului de închidere perimetrală, pun în pericol sănătatea, viaţa, integritatea fizică şi siguranţa populaţiei şi/sau afectează calitatea mediului înconjurător, a cadrului urban construit şi a spaţiilor publice urbane şi sunt clădiri clasate ca monumente, ansamblu sau sit. 
Perioada de rambursare al sprijinului financiar este de 10 ani (120 de luni), începând cu data de întâi a lunii următoare încheierii Procesului Verbal de Recepţie la Terminarea Lucrărilor.

Costurile întregii documentaţii tehnice necesare obţinerii autorizaţiei de construire, precum şi documentaţia tehnico-economică necesară executării lucrărilor cad în sarcina proprietarilor şi reprezintă contribuţia proprie la acest Program.

Având în vedere cele de mai sus propunem Consiliului Local al Municipiului Timişoara aprobarea:
-  Programului de sprijin financiar acordat proprietarilor de clădiri istorice din zona de acţiune prioritară a Municipiului Timişoara;

